Саакашвили 8 жылдан кейін Грузияға оралды
"Саакашвили 8 жылдан кейін Грузияға оралды" | "https://abai.kz/post/140446"
TITLE: Саакашвили 8 жылдан кейін Грузияға оралды
URL: https://abai.kz/post/140446
META: "Саакашвили 8 жылдан кейін Грузияға оралды" | "https://abai.kz/post/140446"
DATE: 01.10.2021
AUTHOR(s): Abai.kz
TOTAL WORDS: 85
TEXT: Грузияның бұрынғы президенті Михаил Саакашвили еліне оралды.  Саясаткер бұл туралы әлеуметтік желіде жариялаған. "Қайырлы таң, Грузия! 8 жылдан кейін Грузиядан", - деп жазды саясаткер Facebook-те. Кейін Саакашвили парақшасында видеохабарлама жариялады. Ол өзінің Батумиде екенін айтты. Қыркүйектің басында Грузияның бұрынғы президенті Михаил Саакашвили муниципалдық сайлау қарсаңында елге оралатынын жариялап, отандастарын одан үлгі алуға шақырған болатын. Михаил Саакашвили 2013 жылы Грузиядан кетіп, оған қарсы бірқатар қылмыстық істер қозғалған. Олардың кейбірінде Саакашвили сырттай бас бостандығынан айырылған болатын. Грузия билігі Саакашвили Грузияға оралса, оны ұстайтынын бірнеше рет мәлімдеді. Abai.kz
